  Туспуктэм: Григорий Фомин Майя Бывальцева Ижысь Киров но Горький нимо паркъёсын конькиен нискылан интыос лэсьтыны кутскизы. Со сярысь кар администрацилэн пресс-службаез ивортӥз. Тужгес бадӟымез дунтэк каток Киров нимо паркын усьтӥськоз. Азьло аръёсы сямен ик отын котыр нискыланы луоз. Вӧсь луон учыръёсты алон вылысь бортъёс пуктозы. Горький нимо паркын нылпиослы нимаз каток лэсьтозы. Та дыре паркъёсын выль ар программа дасяло, умоятон ужъёсты нуо. Катокъёсты 10-тӥ толсуре усьтыны чаклало. Тодэ вайытом, таяз арын Выль ар праздникъёс вылтӥ котькуд нунал шулдыръяськонъёс уз ортчытэ. Тегъёс: паркъёс Ижкар шутэтскон  